## Tomaž Šalamun, Stvari

Predelaj v e-gradivih cikel Tomaža Šalamuna Stvari. V pomoč ti je tudi spletna stran <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/uvod-258/>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve.

|  |  |
| --- | --- |
| **Predznanje** | Na spletni povezavi <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/obravnava-462/> si oglej filmček. Reši vprašanja na omenjeni spletni strani. |
| **Cilji** | S številkami 1–8 označi, kaj od navedenega bi postavil za svoj prvi, kaj za nadaljnje cilje:   * spoznati osnovne podatke o avtorju in njegovem delu; * razložiti nazor v svetovni umetnosti, po katerem je literatura čista igra; * določiti temo in motive pete pesmi iz cikla Stvari in razložiti sporočilo; * analizirati slog in stilna sredstva; * utemeljiti, ali pri Šalamunu lahko govorimo o nadrealizmu oz.   avtomatičnem pisanju;   * komentirati Šalamunovo literarno revolucionarnost; * natančno načrtovati svoje delo; * spremljati in ovrednotiti delo (samoevalvacija). |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  – zna poiskati osnovne podatke o avtorju in njegovem delu; (pomaga si  s spletno stranjo <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/o-avtorju-49/>;  – razloži, zakaj je moral Šalamunov pesniški prvenec iziti v samozaložbi;  – zna poimenovati in razložiti nazor v svetovni umetnosti, po katerem je literatura čista igra;  – v e-gradivih na povezavi <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/obravnava-465/> reši naloge (fotografiraj rešitve in jih oddaj med dokaze);  – razloži, kako razume verz o bogu, ki »teče da bi prišel pravočasno ob pol treh« in verz »barok prehrana naroda« (peta pesem iz cikla Stvari);  – pojasni, kateri vrednoti se pesem posmehuje;  – zna določiti temo in motive pesmi ter razložiti sporočilo pesmi;  – razloži, ali je besedilo visoko, vzvišeno ali vsakdanje, banalno in kako to vpliva na omenjeno vrednoto;  – analizira slog in stilna sredstva;  – komentira rabo ločil in velike začetnice;  – reši naloge v e-gradivih na povezavi  <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/obravnava-463/> (fotografiraj rešitve in jih oddaj med dokaze);  – presodi, zakaj je Šalamun najbolj prevajan sodobni slovenski pesnik;  – utemelji, ali pri Šalamunu lahko govorimo o nadrealizmu oz. avtomatičnem pisanju;  – komentiraj Šalamunovo literarno revolucionarnost v poznih šestdesetih letih in koliko je ta poezija danes še blizu mladim generacijam.  Dopolni **delovni list Tomaž Šalamun, Stvari\_DL** in ga oddaj med Dokaze(Če si sproti oddajal vse dokaze, potem na delovnem listu odgovori le na tista vprašanja, na katera še nisi odgovoril med samo obravnavo.) |
| **Samoevalvacija** | V e-Listovniku dopolni povedi:   1. S čim si bil zadovoljen pri učenju? 2. Kaj ti je posebno dobro uspelo? 3. Kaj bi lahko izboljšal? 4. Kaj si pri tem spoznal o sebi/svojem delu? 5. Kako boš učenje zastavil prihodnjič? |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/tomaz-salamun-stvari/uvod-258/>, 20. 10. 2017

– Janko Kos, Virk, Kocijan, Kralj, Matevž Kos: Svet književnosti 4. Maribor: Obzorja, 2003

– Pavlič, Pezdirc Bartol, Lah, Lenaršič, Perko: Berilo 4, Umetnost besede. Ljubljana: Mladinska knjiga, 2010.